Gabriela Zapolska

Nofelydd a dramodydd Pwylaidd oedd Gabriela Zapolska (Maria Gabriela Korwin-Piotrowska; 30 Mawrth 1857 – 21 Rhagfyr 1921) sydd yn nodedig fel un o'r to naturiolaidd.

Ganed yn Podhajce yn rhanbarth Galisia, Ymerodraeth Awstria (bellach Pidhaitsi, Wcráin). Wedi iddi ffaelu fod yn actores ym Mharis, dechreuodd ysgrifennu nofelau cyffrous yn llawn agweddau chwerw at werthoedd moesol ac ymddygiad y dosbarth canol. Y ddwy nofel sydd wedi parhau'n ddarllenadwy ydy Zaszumi las (1899), roman à clef am chwyldroadwyr Pwylaidd ym Mharis, a Sezonowa miłość (1905), sy'n ymwneud â bywyd dosbarth-canol yn nhref Zakopane yn ne Gwlad Pwyl. Esiamplau o genre'r felodrama yw'r mwyafrif o'i gweithiau i'r theatr, ond y ddrama enwocaf ganddi yw'r ffars Moralność pani Dulskiej (1906). Bu farw yn Lwów, Gwlad Pwyl (bellach Lviv, Wcráin), yn 64 oed.

 Cyfeiriadau 

Categori:Genedigaethau 1857
Categori:Marwolaethau 1921
Categori:Dramodwyr y 19eg ganrif o Wlad Pwyl
Categori:Dramodwyr yr 20fed ganrif o Wlad Pwyl
Categori:Dramodwyr Pwyleg o Wlad Pwyl
Categori:Llenorion benywaidd y 19eg ganrif o Wlad Pwyl
Categori:Llenorion benywaidd yr 20fed ganrif o Wlad Pwyl
Categori:Nofelwyr y 19eg ganrif o Wlad Pwyl
Categori:Nofelwyr yr 20fed ganrif o Wlad Pwyl
Categori:Nofelwyr Pwyleg o Wlad Pwyl
Categori:Pobl o Ymerodraeth Awstria